**BOSNA I HERCEGOVINA**

**FEDERACIJA BOSNE I HERCEGOVINE**

**TUZLANSKI KANTON**

**JAVNA USTANOVA OSNOVNA ŠKOLA**

**„BANOVIĆI SELO“ BANOVIĆI**

Broj: 01-410/ 21

Datum, 09.06.2021. godine.

Na osnovu člana 105. stav (1) tačka b) Zakona o osnovnom odgoju i obrazovanju („Službene novine TK“, broj: 10/20) a u vezi sa članom 19. stav(4) Zakona o izmjenama i dopunama zakona o osnovnom odgoju i obrazovanju („Službene novine TK“, broj: 8/21, tačke I. stav (2) Kriterija o utvrđivanju uslova na osnovu kojih se vrši izbor i imenovanje kandidata za direktora osnovne škole čiji je osnivač Skupština Tuzlanskog kantona („Službene novine TK-a“ broj: 11/14.), te Odluke Školskog odbora o raspisivanju konkursa za izbor i imenovanje direktora JU OŠ „Banovići Selo“ Banovići, broj: 01-406/21 od 09.06.2021. godine, Javna ustanova Osnovna škola. „Banovići Selo“ Banovići, r a s p i s u j e:

**K O N K U R S**

**za izbor i imenovanje direktora Javne ustanove Osnovna škola “Banovići Selo” Banovići**

Raspisuje se konkurs za izbor i imenovanje direktora Javne ustanove Osnovna škola “Banovići Selo” Banovići na mandatni period od 4 (četiri) godine.

**Opis poslova**

Direktor škole rukovodi školom i obavlja i druge poslove u skladu sa članom 111. Zakona o osnovnom odgoju i obrazovanju TK („Službene novine TK“, broj: 10/20 – prečišćeni tekst i broj:8/21), te poslove utvrđene podzakonskim aktima i Pravilima škole.

**Opći uslovi**

Kandidat za direktora škole mora ispunjavati sljedeće opće uslove:

a) da je državljanin Bosne i Hercegovine,

b) da je zdravstveno sposoban za obavljanje poslova direktora škole,

c) da se na njega ne odnosi član IX. stav (1) Ustava BiH,

d) da nije osuđivan za krivično djelo,

e) da nije kažnjavan iz oblasti privrednog prestupa i da mu nije izrečena zaštitna mjera zabrane vršenja poslova nastavnika, stručnog saradnika ili direktora škole.

**Posebni uslovi**

Kandidat za direktora škole, pored općih uslova mora ispunjavati i sljedeće posebne uslove:

1. da ispunjava uslove za nastavnika ili stručnog saradnika škole,ima VII stepen stručne spreme, odnosno visoko obrazovanje najmanje prvog ciklusa Bolonjskog sistema studiranja,
2. da ima najmanje pet godina radnog iskustva na poslovima nastavnika ili stručnog saradnika škole,
3. da ima položen stručni ispit za samostalan rad na poslovima nastavnika ili stručnog

saradnika,

1. da ima program rada i razvoja škole za period na koji se imenuje direktor,
2. da nije u skladu sa članom 87. Zakona o osnovnom odgoju i obrazovanju nepodoban za rad s djecom,
3. da nije član izvršnih organa političkih stranaka,
4. da mu nije u posljednje tri godine prije dana objavljivanja konkursa bio otkazan ugovor o radu zbog disciplinske odgovornosti ili kojem je u istom periodu izrečena disciplinska mjera otpusta iz državne službe,
5. da nema direktan finansijski ili drugi lični interes u JU Osnovna škola “Banovići Selo” Banovići, koji bi mogao dovesti do sukoba sa njegovom dužnošću direktora,
6. da nije obavljao dužnost direktora dva uzastopna puna mandata u istoj školi u kojoj konkuriše za direktora,
7. da nije u posljednje četiri godine zbog svoje krivice bio razriješen dužnosti direktora neke od odgojno – obrazovnih ustanova ili da u mandatnom periodu ne stiče uslove za odlazak u penziju.

**Za direktora škole ne može biti imenovano lice koje ne ispunjava opće i posebne uslove konkursa.**

**Uz prijavu na konkurs koja mora biti potpisana i koja treba da sadrži kraću biografiju kandidata sa kretanjem u službi**, kandidati su dužni dostaviti i dokaze o ispunjavanju svih uslova (općih i posebnih), i to:

1. Uvjerenje o državljanstvu(original ili ovjerena kopija ne starija od tri mjeseca),
2. Ljekarsko uvjerenje nadležne zdravstvene ustanove da je zdravstveno sposoban za obavljanje poslova direktora škole(ne starije od tri mjeseca),
3. Dokaz o stručnoj spremi(original ili ovjerena kopija ne starija od tri mjeseca),
4. Uvjerenje o položenom stručnom ispitu za samostalan rad u oblasti obrazovanja,

na poslovima nastavnika ili stručnog saradnika škole poslije sticanja odgovarajuće stručne spreme(original ili ovjerena kopija ne starija od tri mjeseca),

1. Potvrda o radnom iskustvu, izdata od strane škole, da ima najmanje pet godina radnog iskustva poslije sticanja odgovarajuće stručne spreme na poslovima nastavnika ili stručnog saradnika škole(original ili ovjerena kopija ne starija od tri mjeseca),
2. Uvjerenje izdato od strane nadležnog suda da nije kažnjavan iz oblasti privrednog prestupa i da mu nije izrečena zaštitna mjera zabrane vršenja poslova nastavnika, pedagoga ili direktora škole,
3. Program rada i razvoja JU Osnovna škola “Banovići Selo” Banovići, za period na koji se imenuje direktor,
4. Ovjerena izjava kandidata da se na njega ne odnosi član IX. stav (1) Ustava BiH,
5. Ovjerena izjava kandidata da nije osuđivan za krivično djelo,
6. Ovjerena izjava kandidata da nije u skladu sa članom 87. Zakona o osnovnom odgoju i obrazovanju nepodoban za rad s djecom,
7. Ovjerena izjava kandidata da nije član izvršnih organa političkih stranaka,
8. Ovjerena izjava kandidata da mu nije u posljednje tri godine prije dana objavljivanja konkursa bio otkazan ugovor o radu zbog disciplinske odgovornosti ili kojem je u istom periodu izrečena disciplinska mjera otpusta iz državne službe,
9. Ovjerena izjava kandidata da nije član upravnog, školskog nadzornog odbora drugog reguliranog organa, a ukoliko jeste, ovjerenu izjavu kandidata da će ukoliko bude izabran za direktora škole odmah odstupiti sa pozicije tog organa.
10. Ovjerena izjava kandidata da nema direktan finansijski ili drugi lični interes u JU Osnovna škola “Banovići Selo” Banovići, koji bi mogao dovesti do sukoba sa njegovom dužnošću direktora,
11. Ovjerena izjava kandidata da nije obavljao dužnost direktora škole dva uzastopna puna mandata u Javnoj ustanovi Osnovna škola “Banovići Selo” Banovići u koju konkuriše,
12. Ovjerena izjava kandidata da nije u posljednje četiri godine zbog svoje krivice bio razriješen dužnosti direktora neke od odgojno – obrazovnih ustanova ili da u mandatnom periodu ne stiče uslove za odlazak u penziju.

**Pod ovjerenom izjavom podrazumijeva se izjava ovjerena od strane nadležnog gradskog ili općinskog organa, odnosno izjava ovjerena od strane notara.**

Nakon provedene konkursne procedure, Školski odbor uz prethodno pribavljeno stručno mišljenje Pedagoškog zavoda i prethodnu saglasnost nadležnog Ministarstva,i uz ocjenu dostavljenog Programa rada i razvoja škole vrši izbor i imenovanje direktora škole na period od 4 (četiri) godine, odnosno period na koji se imenuje direktor škole.

Kandidat koji ne dobije saglasnost nadležnog Ministarstva obrazovanja i nauke TK ne može biti imenovan za direktora škole.

O rezultatima konkursa kandidati će biti obaviješteni u pisanom obliku u roku od 8 (osam) dana od dana donošenja Odluke o izboru i imenovanju direktora škole. Odluka Školskog odbora o imenovanju direktora škole je konačna.

**Konkurs ostaje otvoren 15 (petnaest) dana od dana njegovog objavljivanja u listu “Dnevni avaz” Sarajevo.**

**Nepotpune,neuredne i neblagovremene prijave neće se razmatrati.**

**Kovertirane prijave sa traženom dokumentacijom, kandidati su dužni dostavljati lično ili poštom preporučeno na adresu :**

**Javna ustanova Osnovna škola “Banovići Selo” Banovići, Banovići Selo bb., -75 290 Banovići**

**Sa naznakom: (Prijava na konkurs za izbor i imenovanje direktora JU Osnovna škola “Banovići Selo” Banovići – ne otvarati)**

Predsjednik Školskog odbora

JU OŠ “Banovići Selo” Banovići

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

Almir Delić, dipl.ekonomista

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bosna i Hercegovina; Federacija BiH; TK; Ulica: Banovići Selo b.b.75 290 BanovićiTel/fax: 035 872-106e-mail: sb.skola@bih.net.ba